19/08/2021 | Administración LocalMunicipal
Malpica de Bergantiños
Secretaría
Fin do abono/percepción das retribucións correspondentes ao desempeño do cargo da Concellería delegada de Turismo, Seguridade, Tráfico, Servizos e Agro polo Sr. Cañizo Garrido

Polo presente, en cumprimento do disposto no art. art.75 da Lei 7/1985, do 2 de abril, reguladora das Bases de Réxime Local, faise público que con data 13 de agosto de 2021, foi ditada a Resolución da Alcaldía 411/2021, que seguidamente se transcribe: RESOLUCIÓN DA ALCALDÍA ASUNTO: FIN DO ABONO/PERCEPCIÓN DAS RETRIBUCIÓNS CORRESPONDENTES AO DESEMPEÑO DO CARGO DA CONCELLERÍA DELEGADA DE Turismo, Seguridade, Tráfico, Servizos e Agro POLO SANTIAGO RAUL REDOUAN PETKOVIC BOJANG EXPEDIENTE: 2021/X999/000323 Visto que en virtude da Resolución desta Alcaldía 403/2019, de data 23 de xullo 2019, se nomeou Concelleiro delegado de Turismo, Seguridade, Tráfico, Servizos e Agro a D. Alfredo Cañizo Garrido, sendo aceptada a citada delegación en data 29 de xullo de 2019. Visto que en virtude de acordo plenario de data 29 de xullo de 2019 se determinou que a Concellaría de Turismo, Seguridade, Tráfico, Servizos e Agro fose desempeñada en réxime de dedicación exclusiva, fixándose unha retribución bruta anual de 36.000 euros, distribuída en doce mensualidades de 2.571,43 euros e dúas pagas extras de 2.571,43 euros. Visto que no día de onte o concelleiro delegado Sr. Cañizo Garrido presenta un escrito no que, cita literal: “./solicita./ se teña por formalizada en debida forma a miña renuncia expresa ás competencias delegadas que ostento ata o día de hoxe./”. Visto que o art.120 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, establece que: “ Pérdese a condición de Concelleiro-Delegado ou de Deputado-Delegado: a) Por renuncia expresa, que haberá de ser formalizada por escrito ante a alcaldía ou Presidencia./”. Visto que de conformidade co art.75 da Lei 7/1985, do 2 de abril, reguladora das Bases de Réxime Local “Os membros das Corporacións locais percibirán retribucións polo exercicio dos seus cargos cando os desempeñen con dedicación exclusiva, nese caso serán dados de alta no Réxime xeral da Seguridade Social, asumindo as Corporacións o pago das cotas empresariais que corresponda, salvo o disposto no artigo anterior./”. Visto, pois, que a renuncia presentada polo concelleiro, Sr. Cañizo Garrido, supón a perda da condición de concelleiro delegado e en consecuencia dos dereitos inherentes ao cargo, entre eles as retribucións correspondentes á dedicación exclusiva, é polo que de conformidade coa normativa anteriormente exposta e uso das competencias que me atribúe o art.21.1 da Lei 7/1985, do 2 de abril, reguladora das Bases de Réxime Local, RESOLVO: Primeiro: Que se poña fin, con efectos do día 11 de agosto de 2021, ao abono/percepción das retribucións correspondentes ao desempeño do cargo da Concellaría de Turismo, Seguridade, Tráfico, Servizos e Agro, en réxime de dedicación exclusiva, polo Sr. Cañizo Garrido. Segundo: Que se realicen os trámites oportunos ante a Seguridad Social derivados do acordado no parágrafo anterior. Terceiro: Notificar a presente ao interesado, Sr. Cañizo Garrido, concelleiro. Cuarto: Dar traslado da presente aos servizos económicos do Concello e procédase de conformidade co previsto no art.75.5 da Lei 7/1985, do 2 de abril, reguladora das Bases de Réxime Local e art.8.1 f) da Lei 19/2013, do 9 de decembro, de transparencia, acceso á información pública e bo goberno, a súa publicación no Boletín Oficial da Provincia, no taboleiro de anuncios do Concello e na sede electrónica (portal de transparencia). En Malpica de Bergantiños, asinado dixitalmente polo Sr. Alcalde, Walter Pardo Añón, do que eu, Sara Guadalupe Sanchez Haro El Habsati, como Secretaria, e aos únicos efectos de fe pública (RD 128/2018, do 16 de marzo) dou fe. Malpica de Bergantiños, a 16 de agosto de 2021 O alcalde, Walter Pardo Añón